open-index/open-wikipedia-markdown huggingface dataset:
Sem (bibelsk person)

:*For Sem som norsk stedsnavn, se pekersida [[Sem]]*

**Sem** (hebraisk:  – *Šēm*; gresk:  – *Sḗm*; arabisk: سام – *Sām*; betydning: «navn», eller «ry, velstand» ) er i Det gamle testamentet i Bibelen, tilsvarende også i islamsk litteratur, navnet på en av Noahs sønner, i henhold til tradisjonen den eldste, skjønt andre henviser til den nest eldste.

I Første Moseboks kapittel 10:21 står det om hans relative alder og ætt i relasjon til den yngre broren Jafet. Tvetydighet i teksten har ført til ulike oversettelser. I den norske *Nettbibelen* lyder bibelsitatet: «Sem, Jafets eldste bror, fikk også barn. Han ble stamfar til alle Eber-sønnene.»

Ifølge Første Mosebok 11:10 var Sem fortsatt 100 år gammel da hans sønn Arpaksjad ble født, to år etter syndfloden, noe som gjør at han var bortimot 99 år da oversvømmelsen begynte, og at han levde i ytterligere 500 år etter dette, noe som betyr at han ved sin død var rundt 600 år.

Hans sønner var Elam, Assur, Arpaksjad, Lud og Aram. Han fikk også døtre, sier Bibelen, men de nevnes ikke ved navn. Arpaksjad ble stamfar til Abraham. Sem omtales som stamfaren til flere folkeslag, som derfor ble kalt semitter.

Ifølge blant andre den jødiske historikeren Josefus, som levde i det første århundret e.Kr., ble de fem sønnene til Sem stamfedre til nasjonene Elam, Assyria, Kaldea, Lydia og Syria.

## Referanser


## Eksterne lenker
*
Norgesuniversitetet

**Norgesuniversitetet** (forkortet **NUV**) var et statlig forvaltningsorgan under Kunnskapsdepartementet lokalisert i Tromsø. Norgesuniversitetet hadde som mål å stimulere til utvikling og bruk av teknologi for læring og fleksible studietilbud i høyere utdanning, samt fremme utdanningssamarbeid mellom høyere utdanning og arbeidsliv gjennom bruk av læringsteknologi. Dette gjorde de gjennom å finansiere utviklingsprosjekter ved universiteter og høgskoler og ved å drive kunnskapsutvikling, blant annet gjennom undersøkelsen «Digital tilstand» og ved hjelp av ekspertgrupper som arbeider tematisk, henter inn, bearbeider og sprer kunnskap.

Fra 2018 ble Norgesuniversitetet slått sammen med Senter for internasjonalisering av utdanning og Program for kunstnerisk utviklingsarbeid til én organisasjon (DIKU) med hovedkontor i Bergen.

Norgesuniversitetet var ikke akkreditert som universitet av NOKUT, men hadde dispensasjon fra Kunnskapsdepartementet til å bruke betegnelsen universitet.

## Prosjektfinansiering

Norgesuniversitetet finansierer og prosjekter som utvikler teknologistøttet fleksibel utdanning ved norske universitet og høgskoler. Det tildeles midler innenfor disse områdene:

* Aktiv læring
* Digitale læringsformer for arbeidslivet
* Digital vurdering

## Digital tilstand - Norgesuniversitetets monitor
Norgesuniversitetet evaluerer bruken av IKT i høyere utdanning, blant annet gjennom en egen monitor kalt Digital tilstand. Undersøkelsen beskriver status og utvikling innen bruk av digitale verktøy og medier i høyere utdanning, og har tre respondentgrupper: instituttledere (dekaner), fagansatte og studenter.

Digital tilstand – Norgesuniversitetets monitor er en nasjonal kvalitativ kartlegging av informasjons- og kommunikasjonsteknologi ved norske høyere utdanningsinstitusjoner som gjennomføres av Norgesuniversitetet. Rapporter ble publisert i 2009, 2011 og 2014.

## DelRett
**DelRett** er en nettbasert veiledningstjeneste om opphavsrett og undervisning, utarbeidet av Norgesuniversitetet og driftet sammen med Senter for IKT i utdanningen.

Formålet med siden er å bidra til at spørsmål om opphavsrett ikke hindrer utvikling, bruk og deling av digitale læringsressurser. Del Rett er utviklet for å tilby lett tilgjengelig informasjon om opphavsrett i undervisningen. DelRett har en spørsmål og svar-tjeneste, besvart av ekstern juridisk rådgiver.

## Organisering og historie
Norgesuniversitetet har eget styre oppnevnt av Kunnskapsdepartementet, som består av representanter fra offentlig og privat utdanningssektor samt organisasjonene i arbeidslivet. Norgesuniversitetet holder til i Tromsø.

Norgesuniversitetet ble etablert 1. januar 2004 ved en sammenslåing av Sentralorganet for fleksibel læring i høgre utdanning (SOFF) og Norgesuniversitetet (NU), som den gangen var en samarbeidsorganisasjonen mellom partene i arbeidslivet og organisasjonene i høyere utdanning.

## Referanser


## Eksterne lenker
* Arkivert versjon fra 2012 av norgesuniversitetet.no (det opprinnelige nettstedet).
* delrett.no (nedlagt 2024)
Isterfossen

**Isterfossen** er en foss i sydenden av sjøen Isteren i Engerdal kommune, der Isteren går over i Galthåen, Galtsjøen og deretter Femundselva. Stedet har gode fiskemuligheter, og det er flere campingtilbud i nærheten. 

Stedet ligger langs fylkesvei 26 mellom Trysil og Tolga, og er endepunkt for fylkesvei 217 fra Åkrestrømmen i Rendalen.

## Litteratur
* 
*
Mikkel Bjørge

**Mikkel Bjørge** (født 21. april 1986) er en norsk tidligere alpinist.

Hans største prestasjon er gullmedaljen i slalåm fra junior-VM 2006 i Québec. I og med denne seieren var han kvalifisert for deltakelse i verdenscupfinalen i svenske Åre, der han fikk sin debut og eneste renn på verdenscupnivå. Han kjørte ut i første omgang.

## Referanser


## Eksterne lenker
*
Helland Brothers

**Helland Brothers** var et felemakerverksted i Chippewa Falls i Wisconsin i USA som ble etablert av brødrene Knut Gunnarsson Helland og Gunnar Gunnarsson Helland i 1905 og nedlagt i 1927.

Helland-brødrene var fra Bø i Telemark, og emigrerte til Amerika i 1901. De produserte både hardingfeler og flatfeler av høy kvalitet. Gunnar Gunnarson Helland drev verkstedet alene frem til 1927, da det ble nedlagt på grunn av sviktende marked.

Da Knut døde fortsatte Gunnar virksomheten alene og flyttet etterhvert verksted til Fargo, Nord-Dakota.

## Se også

*Felemakerslekten Helland
## Referanser


## Eksterne lenker
Felamakerslekten Helland
Suleimania

**Suleimania** er en by som ligger på 35,55°N, 45,45°Ø i Kurdistan-regionen i Nord-Irak. Byen er hovedstad i provinsen Suleimania i den kurdiske autonome regionen. Byen domineres av kurdere, men det finnes assyrere også.

Suleimania ble grunnlagt i 1784  av Ibrahim Pasha Baban, som ga byen navn etter sin far, Sulaiman Pasha. Ved grunnleggelsen var byen hovedstad i et kurdisk fyrstedømme under osmansk overhøyhet. Den er i dag en moderne storby med nærmere to millioner innbyggere.

Suleimania er et viktig kulturelt senter for kurdere i Irak og Iran som snakker sorani, den sørlige varianten av kurdisk. Sorani har her blitt utviklet som skriftspråk fra tidlig på 1800-tallet.

Mange kurdiske forfattere og kunstnere har holdt til i byen. Bahá'u'lláh, grunnleggeren av det religiøse Bahai-samfunnet, bodde her i årene 1854 -56.  

Suleimania har flere TV- og radiostasjoner og mange aviser. Det første kurdiske universitetet ble grunnlagt i Suleimania i 1970.

Suleimania er et viktig økonomisk senter i irakisk Kurdistan, med sterke økonomiske bånd til det nærliggende iranske Kurdistan.

I 1991 foregikk det harde kamper i Suleimania mellom kurdiske peshmergaer og irakisk sikkerhetspoliti, som endte med at hele den irakiske garnisonen ble drept. Sikkerhetsstyrkenes hovedkvarter som hadde vært brukt til omfattende tortur, er blitt gjort om dels til museum og dels til park med restauranter og andre fritidstilbud.

Byen har siden vært under kurdisk administrasjon. I perioden fra 1995 til 2006, da Sør-Kurdistan var delt i to parallelle administrative enheter, var Suleimania hovedstad for PUKs administrasjon.

Suleimania er i dag sentrum for en hektisk økonomisk aktivitet, med stor anleggsvirksomhet. Det er også en blomstrende turistindustri, som tiltrekker seg gjester såvel fra andre deler av Irak og Midtøsten, som følge av byens vakre natur og den politiske stabiliteten som preger Sør-Kurdistan.

## Fotnoter

## Eksterne lenker
*
The Kovenant

**The Kovenant** er et norsk electronic / industrial metal-band som ble dannet på Hamar i 1992, da under navnet Covenant. I begynnelsen laget bandet melodisk black metal, før de gikk over til dagens sjanger. Bandet ble tvunget til å bytte navn på grunn av at et svensk EBM-band hadde rettighetene til dette navnet. *Animatronic* var deres første utgivelse under navnet The Kovenant.

Bandet har vunnet Spellemannprisen i klassen hardrock to ganger. Første gang for albumet *Nexus Polaris* under Spellemannprisen 1998 mens de fortsatt gikk under navnet Covenant. For albumet *Animatronic* fikk de Spellemannprisen 1999.

Amund Bye Svensson (født 1978), også kjent under artistnavnene Pzy-clone og Psy Coma, er gitarist og låtskriver i The Kovenant. Han har også vært gjest i bandet Troll på de to studioalbumene *The Last Predators* og *Universal*.

## Diskografi
**From The Storm of Shadows*, demo 1994
**Promo 1995*, demo 1995
**In Times Before the Light*, album 1996
**Nexus Polaris*, album 1998
**Animatronic*, album 1999
**In Times Before the Light (Remix)*, album 2002
**S.E.T.I. Club EP*, EP 2003
**S.E.T.I.*, album 2003
**Aria Galactica*, album 2007

## Referanser


## Eksterne lenker
*
Sentralorganet for fleksibel læring i høgre utdanning

*Flere betydninger*: Solstad Offshore (SOFF)

**Sentralorganet for fleksibel læring i høgre utdanning (SOFF)** var et forvaltningsorgan under Utdannings- og forskningsdepartementet i perioden 1990–2003. Fra 2004 er virksomheten videreført som del av Norgesuniversitetet.

## Historie
SOFF ble opprettet i 1990, som et prosjekt for å følge opp Stortingsmelding nr. 43 (1988 – 89) «Mer kunnskap til flere». I 1994 ble det et permanent forvaltningsorgan med oppgave å stimulere tilbyderne av høgre utdanning til å utvikle mer fleksible og brukertilpassede utdanningsopplegg, gjennom tildeling av prosjektmidler, evaluering og informasjon.

SOFF var rådgivende for departementet i saker innenfor sitt arbeidsområde og forvaltet en årlig bevilgning fastsatt av Stortinget. SOFFs styre ble oppnevnt av departementet med fire medlemmer fra universiteter og høgskoler, en fra de frittstående fjernundervisningsinstitusjonene og to medlemmer oppnevnt etter forslag fra arbeidslivets organisasjoner.

SOFFs sekretariat besto av fem personer med en halv sekretærstilling i tillegg, og var lokalisert ved Universitetet i Tromsø. Jan Atle Toska var direktør for SOFF i hele perioden.

SOFFs ble 1. januar 2004 slått sammen med utdannings- og arbeidslivsorganisasjonens felles organisasjon Norgesuniversitetet, til et nytt statlig forvaltningsorgan med navn Norgesuniversitetet.

## Dagens situasjon
Alle oppgavene til SOFF er videreført i Norgesuniversitetet.

## Eksterne lenker
* SOFFs rapport- og skriftserie
Kompetansereformen

**Kompetansereformen**, også omtalt som *Etter- og videreutdanningsreformen*, er basert på Stortingsmelding nr. 42 (1997–98) «Kompetansereformen» og enighet mellom Norges regjering og partene i arbeidslivet i forbindelse med inntektsoppgjørene i 1999 og 2000.

Kompetansereformen har som formål å bidra til å endre både arbeidslivet og utdanningen, for å gi voksne bedre muligheter for opplæring og kompetanseheving.

Fra det offentliges side har reformen blant annet ført til:

* rett til grunnskole og videregående opplæring for voksne
* systemer for dokumentasjon og verdsetting av realkompetanse
* rett til utdanningspermisjon for arbeidstakere
* bedringer i studiefinansieringen
* bedre mulighet for skattefritak for utdanning betalt av arbeidsgiver
* Kompetanseutviklingsprogrammet

## Se også
*Norgesuniversitetet

## Eksterne lenker
* Kunnskapsdepartementets hjemmeside for Kompetansereformen
* St.meld. nr. 42 (1997-98) – Kompetansereformen
Kornett

**Kornett** er et messingblåseinstrument. Kornetten er en videreutvikling av trompeten, og begge har utgangspunkt i signaltrompeten, som er en trompet med klaffer i stedet for ventiler. En kornett har mange likhetspunkter med trompeten og flygelhornet. Alle disse tre instrumentene er stemt i tonearten Bb, men det finnes «signalinstrumenter» som er stemt i andre tonearter. Ess- og C-kornetter er varianter som i liten grad brukes i korps. C-kornetten brukes i blant til å spille musikkstykker i tonearten C, slik at utøveren slipper å transponere. 

Alle messinginstrumenter består av flere rør som det skal blåses luft gjennom for å skape lyd. Denne lyden blir mørkere jo lengre luften må vandre. Trykker man ned en ventil, må luften gå enda lengre og lyden blir mørkere. Lyden kan også bli mørkere ved såkalt «bending», hvor en bruker leppene til å endre tone. Bb-kornetten er et av de mest brukte instrumentene i korps og musikklag.

Kornetten blir brukt spesielt i korps, brassband og messingensembler. Noen av de mest kjente kornettistene i historien er Jean-Baptiste Arban, Herbert Clarke, Bix Beiderbecke og Jules Levy. Kjente trompetister som Louis Armstrong, Wynton Marsalis og Ole Edvard Antonsen kan også spille på kornett, men de har spesialisert seg innen trompet.

## Referanser


## Eksterne lenker
*
Steamboat Willie

***Steamboat Willie***, utgitt 18. november 1928, er en tegnefilm med Mikke Mus i hovedrollen. Selv om det ikke var den første tegnefilmen med Mikke som ble *produsert*, var det den første tegnefilmen med ham som ble *utgitt*. På grunn av dette blir filmen regnet som den første Mikke Mus-tegnefilmen.

## Handling
Mikke Mus styrer en dampbåt. Snart dukker kaptein Pete opp og beordrer Mikke vekk fra kontrollrommet. Pete forsøker å sparke til ham, men Mikke skynder seg vekk i tide og Pete sparker seg selv ved et uhell. Mikke løper ned trappene, sklir på et lite såpestykke som ligger på dekk, og lander i en bøtte med vann. En papegøye blir vitne til dette og ler av ham, så Mikke kaster bøtta etter fuglen.

Pete, som har sett på det hele, styrer dampbåten selv. Han biter av litt skråtobakk og spytter i vinden. Spyttet flyr bakover og ringer båtens bjelle. Dette morer Pete, som spytter igjen, men denne gangen treffer spyttet ham i ansiktet og gjør ham opprørt. Dampbåten stopper ved *«Podunk Landing»* for å plukke opp forskjellige husdyr. Akkurat da det legger fra kai igjen, dukker Minnie Mus opp, og løper for å rekke båten før den reiser videre.

## Video

Fil:Steamboat Willie (1928) by Walt Disney.webm|*Steamboat Willie*-tegnefilmen.


## Referanser


## Se også
* *[[Plane Crazy]]* (1928)

## Eksterne lenker
*
Le Monde diplomatique

***Le Monde diplomatique*** (Litt. *Diplomatiets verden*, også kalt *Le Diplo* i Frankrike) er en internasjonal månedsavis som har et globalt og intellektuelt engasjement og inneholder kommentarer om og analyser av politiske og kulturelle fenomener. Avisen har markert seg som kritisk til nyliberalismen og dens virkninger i verden. Den franske utgaven har utkommet fra mai 1954, og har i dag et opplag på .

I tillegg utkommer avisen i 25 utgaver på andre språk, deriblant på norsk. Totalt har alle utgavene et opplag på 1,4 millioner.

## Skandinaviske ''Le Monde diplomatique''
Den norske (skandinaviske) utgaven ble startet i april 2003 av Truls Lie, som de første fem årene også var redaktør. Avisen inneholder blant annet politisk samtidsanalyse og stoff om kunst, medier og kritikk. Utgaven er hovedsakelig på norsk, men inneholder også artikler på dansk.

Avisen inneholder både artikler oversatt fra den franske utgaven og omkring en tredjedel norske eller norskinitierte artikler. Dessuten inneholder den oversatte artikler fra *[[The Observer]]*, *[[The Guardian]]*, *[[Die Zeit]]* og nettverket *[[Eurozine]]*.

I Norge selges avisen i løssalg og abonnement, og utkom i en periode som bilag til *[[Klassekampen]]*.

## ''Le Monde diplomatique'' og Attac
Daværende sjefredaktør Ignacio Ramonet sto i 1997 bak opprettelsen av organisasjonen Attac, som opprinnelig først og fremst arbeidet for innføring av den såkalte Tobin-skatten.

## Kontrovers rundt 11. september
Den skandinaviske utgaven av *Le Monde diplomatique* vekket i juli 2006 verdensomspennende interesse og kontrovers da den kjørte et tre siders hovedoppslag om 11. september-angrepet og stilte spørsmålet om offisiell amerikansk medvirkning.

## Trykking
Le Monde diplomatique blir nå (2011) trykt av Nr1 Trykk.

## Ansvarlig redaktør
*Truls Lie (2003–2008)
*Remi Nilsen (2008–)

## Se også
* Le monde diplomatique Norden

## Referanser


## Eksterne lenker
* 
*  ''Le Monde diplomatique''
Oseberg Skilag

**Oseberg Skilag** er en langrennsklubb i Tønsberg, Vestfold, som ble stiftet i 1979. Klubben har de siste årene oppnådd gode resultater både nasjonalt og internasjonalt, først og fremst ved langrennsløperne Anders Aukland, Jørgen Aukland og Espen Bjervig.

Klubben har tatt to bronsemedaljer i NM stafett – i 1999 (Anders Aukland, Fredrik Aukland og Espen Bjervig) og 2001 (Anders Aukland, Jørgen Aukland og Espen Bjervig).

## Eksterne lenker
Oseberg Skilag
Femundselva

**Femundselva** er en elv i kommunene Engerdal og Rendalen nordøst i Innlandet. Elva har sitt opphav i Galtsjøen hvorfra den renner i hovedsak sørover til Øygrunnet (520&nbsp;moh) i Sennsjøen i Trysil kommune. Fra Sennsjøen renner Trysilelva videre sørover til Sverige nær Lutnes.

Elvas lengde er ca 37 kilometer, hvorav den øverste delen til Elvbrua danner kommunegrensen mellom Rendalen på vestbredden og Engerdal på østbredden. Fra Elvbrua renner elven gjennom Elvdalen i Engerdal til grensen mot Trysil rett syd for Kviløya. De siste to kilometrene danner elven kommunegrensen mellom Engerdal på vestbredden og Trysil på østbredden over 700 meter, før den de siste 1,5 kilometrene ned til Sennsjøen renner i Trysil.

## Referanser
Diplo

**Thomas Wesley Pentz** (født 1978), kjent under artistnavnet **Diplo**, er en amerikansk dj, musikkprodusent, rapper og komponist som bor i Los Angeles i California. Han er grunnlegger og eier av platefirmaet Mad Decent, samt en av grunnleggerne av veldedighetsorganisasjonen Heaps Decent. Han er også kjent som en av medlemmene og grunnleggerne av musikkprosjektet Major Lazer. Hans EP *Revolution* fra 2013 debuterte på en 68.-plass på den amerikanske Billboard 200. Han er kjent for å samarbeide med rapperen M.I.A., en artist han i en periode hadde et forhold til, samt Skrillex, som sammen med han selv utgjør duoen Jack Ü.

Han har også sitt eget radioprogram på BBC Radio 1Xtra med navn *Diplo and Friends*.

Han har blant annet jobbet som lærer i Philadelphia.

## Diskografi
### Studio album
* *[[Florida (Diplo-album)|Florida]]* (2004)
* *[[Guns Don't Kill People... Lazers Do]]* (2009) 
* *[[Free the Universe]]* (2013) 
* *[[Skrillex and Diplo Present Jack Ü]]* (2015) 
* *[[Peace Is the Mission]]* (2015) 
### EP-er
* *Express Yourself* (2012)
### Samlealbum
* *Random White Dude Be Everywhere* (2014)

## Referanser


## Eksterne lenker
* 
* 
* 
*
Schönborn (stat)

**Schönborn** var en tysk småstat i det nåværende nordlige Bayern, styrt av Schönborn-familien. Den lå syd for fyrstbispedømmet Bamberg og sydøst for fyrstbispedømmet Würzburg.

Schönborn oppstod som herskap på 1300-tallet. Herskapet ble opphøyet til baroni i 1663 og til grevskap i 1701. I 1717 ble det delt i to: Schönborn-Heutzenstamm og Schönborn-Wiesentheid.

## Herrer av Schönborn (1385–1663)
*Gerhard (1385 – 1416)
*Gerhard (1416 – 1460)
*Johann II (1460 – 1490)
*Johann IV ((1490 – 1529)
*Georg II (1529 – 1560)
*Philipp (1560 – 1589)
*Georg IV (1589 – 1613)
*Philipp Erwin (1613 – 1663)

## Baroner av Schönborn (1663–1701)
*Philipp Erwin (1663 – 1668)
*Johann Erwin (1668 – 1701)
*Melchior Friedrich (1668 – 1701)

## Grever av Schönborn (1701–1717)
*Johann Erwin (1701 – 1705)
*Melchior Friedrich (1701 – 1717)
Universitets- og høgskolerådet

**Universitets- og høgskolerådet** (**UHR**) er et samarbeidsorgan for universiteter, vitenskapelige høgskoler og institusjonsakkrediterte høgskoler i Norge.

Universitets- og høgskolerådet ble etablert 8. mai 2000 som en sammenslutning av Det norske universitetsråd og Det norske høgskoleråd. Det norske universitetsråd ble opprettet i 1958. Som samarbeidsorgan for norske universiteter og høyskoler arbeider UHR med forsknings- og høyere utdanningspolitikk og koordinering og arbeidsdeling innenfor universitets- og høyskolesektoren både på nasjonalt og internasjonalt nivå. Samarbeidet i Universitets- og høgskolerådet griper ikke inn i institusjonenes myndighetsområde slik dette er fastlagt i lov og reglement. Vedtak i styringsorganer og utvalg er derfor rådgivende for medlemsinstitusjonene. 

Frem til 2005 omfattet Universitets- og høgskolerådet bare statlige institusjoner. I 2005 ble to private høyere utdanningsinstitusjoner medlem av UHR. Kravet er at institusjonene skal være institusjonsakkreditert av NOKUT som høyere utdanningsinstitusjoner.

UHR har et representantskap og et styre. Den daglige ledelse utøves av UHRs generalsekretær, som er Nina Sandberg.

UHR har kontorer i Hammersborg torg 3 i Oslo sentrum. 

## Styreledere i Universitets- og høgskolerådet
* 2000 &ndash; 2001 Tove Bull (Universitetet i Tromsø)
* 2001 &ndash; 2005 Kirsti Koch Christensen (Universitetet i Bergen)
* 2005 &ndash; 2007 Gunnar Stave (Høgskolen i Volda)
* 2007 &ndash; 2009 Jarle Aarbakke (Universitetet i Tromsø)
* 2009 &ndash; 2013 Jan I. Haaland (Norges Handelshøyskole)
* 2013 &ndash; 2016 Ole Petter Ottersen (Universitetet i Oslo)
* 2016 &ndash; 2017 Vidar Leif Haanes (leder), Liv Reidun Grimstvedt (nestleder)
* 2017 &ndash; 2019 Mari Sundli Tveit (leder), Inge Jan Henjesand (nestleder)
*2019 – 2021 Dag Rune Olsen (leder), Anne Husebekk (nestleder)
*4. januar 2021- 30. juni 2021 Anne Husebekk (leder) UiT Norges arktiske universitet, Klaus Mohn (nestleder) Universitetet i Stavanger
*2021 – 2023 Sunniva Whittaker (leder) Universitetet i Agder, Svein Stølen (nestleder) Universitetet i Oslo
*2023 – 2025 Sunniva Whittaker (leder) Universitetet i Agder, Svein Stølen (nestleder) Universitetet i Oslo
*2025 – 2027 Tor Grande (leder) Norges teknisk-naturvitenskapelige universitet, Trine Johansen Meza (nestleder) Kristiania

### Styre 2025-2027
Faste representantene i styret

## Referanser


## Eksterne lenker
* UHRs hjemmeside
Truls Lie

**Truls Olaf Lie** (født 1957) er en norsk avismann og IT-gründer. Han er (per 2025) ansvarlig redaktør for månedsavisen ''Ny Tid''. Tidligere har han blant annet vært eier av og ansvarlig redaktør for *[[Morgenbladet]] *og den skandinaviske utgaven av *[[Le Monde diplomatique]]*.

## Utdannelse og IT-selskaper
Lie utdannet seg innen økonomi og IKT ved Agder distriktshøyskole fra 1979 til 1982. På 1980-tallet etablerte han to programvarefirmaer, Micro Software AS og Vega Software AS, før han studerte filosofi ved Universitetet i Oslo og Berkeley-universitetet i California. 

## Presse og film
I 1993 kjøpte Lie *[[Morgenbladet]]* fra forretningsmannen Hroar Hansen. Lie var samtidig ansvarlig redaktør frem til 2003. Avisens format ble endret fra tabloid format til fullformat, og avisens profil fikk et økt intellektuell preg. I 2003 ble Morgenbladet kjøpt av *[[Dagsavisen]]* og Fritt Ord.

I 2003 startet Lie den nordiske utgaven av *Le Monde diplomatique*, hvor han var ansvarlig redaktør frem til avisen ble kjøpt opp av Mediehuset i 2007. Lie og redaktør (per 2025) Remi Nilsen kjøpte avisen tilbake i 2010. Lie ble da daglig leder for avisen, der han også skrev fast om film. 

Truls Lie har siden også arbeidet som internasjonal dokumentarfilmskaper med produksjonsselskapet FILM as, med filmen *Kjære Haiti, hva nå?* om jordskjelvet på Haiti i 2010, og en film om danske Jørgen Leth (*The Seduced Human*, 2012). Begge filmer er vist på NRK. 

Lie ledet det internasjonale dokumentarfilm-magasinet *[[DOX (tidsskrift)|DOX]]*, utgitt av European Documentary Network (edn.dk), som redaktør fra 2009–2013. Filmarbeidet videreførte han med *Ny Tid* som kortfilmer (intervjuer) i forbindelse med avisens redaksjonelle linje. 

Fra februar 2015 tok han over redaktørstolen i ''Ny Tid'', der han relanserte avisen med et nytt visuelt og redaksjonelt preg. Under ham ble avisen omarbeidet fra ukeavis til månedsavis med fokus på konflikt, kontrollsamfunnet og økologi. Avisen ble i 2016 også vedlagt *[[Klassekampen]]* som et fast månedlig bilag utover eget løssalg og abonnenter, men denne avtalen ble i slutten av september 2017 sagt opp av *Klassekampen*. Årsaken var at *Ny Tid*, ifølge Klassekampen, hadde brukt forrige utgave på «å bringe et større oppslag som ukritisk formidlet konspirasjonsmiljøenes påstand om terrorangrepet i New York 11. september 2001».

I 2017 grunnla Lie også det europeiske dokumentarfilm-magasinet *Modern Times Review* som fullformatsavis.

## Referanser


## Eksterne lenker
* NY TID
* Le Monde diplomatique
Kompetanseutviklingsprogrammet

**Kompetanseutviklingsprogrammet** (KUP) var en støtteordning for utvikling av markedet for etter- og videreutdanning i Norge.

Programmet ble etablert i 2000 som en del av Kompetansereformen etter at regjeringen Bondevik i forbindelse med lønnsoppgjøret i 1999 signaliserte at den ville bevilge 400 millioner kroner over en 2-3 års periode til delfinansiering av et slikt program.

Kompetanseutviklingsprogrammet gav støtte til å

* utvikle opplæringstilbud som er bedre tilpasset behovene i arbeidlivet
* utvikle bedre samarbeid mellom tilbydere og etterspørrere av opplæring
* stimulere etterspørselssiden i kompetansemarkedet.

I siste tildelingsrunde i 2005 ble det gitt noe midler til utvikling av modeller for finansiering av livsopphold under etter- og videreutdanning.

Fra 2006 er programmet strøket fra statsbudsjettet, men det gjenstår om lag 10 millioner kroner fra 2005, som vil bli brukt til avsluttende virksomhet som spredningstiltak eller evaluering. 

Programmet administreres av Vox – nasjonalt senter for læring i arbeidslivet.

## Eksterne lenker
* Kompetanseutviklingsprogrammet hjemmeside hos Vox
Den rosa panteren (2006)

***Den rosa panteren*** er en filmkomedie fra 2006 med Steve Martin i hovedrollen. Han arbeider som detektiv, og må løse mysteriet med hvem som tok livet av en berømt fotballtrener, og finne ut hvem som stjal den berømte rosa panter-diamanten. Filmen er innholdsmessig en oppfølger av den opprinnelige rosa panter-filmen fra 1963 med Peter Sellers i hovedrollen.

I 2009 kom en oppfølger: *[[Den rosa panteren 2]].*

## Handling
Etter at det  vinner over det  i en semifinale i et mesterskap blir treneren for det franske laget myrdet av en pil skutt mot nakken hans. Ringen «Den rosa panter» blir også stjålet. Politisjef Dreyfus (Kevin Kline) bestemmer seg for å gi den mest inkompetente politidetektiven sin, inspektør Jacques Clouseau (Steve Martin), oppgaven, slik at Dreyfus kan ta over etterforskningen etter at detektiven ikke har oppnådd noe som helst, for slik å se ut som en helt og vinne en æresmedalje. Dreyfus ansetter også Gilbert Ponton (Jean Reno) til å rapportere om Clouseaus bevegelser slik at han kan holde et øye med ham.

Clouseau tar saken umiddelbart, og selv om han ikke er særlig skikket, greier han å komme litt videre i saken. Bizu, en person som hater den drepte treneren, blir i mellomtiden skutt i hodet. Clouseaus etterforskning tar ham etterhvert til New York, dit han følger etter Xania (Beyoncé Knowles), en person han tror har mer informasjon om drapet.

## På kino
Filmen kom på førsteplass på de amerikanske kinolistene i sin første uke, og tjente over $21,7 millioner den uken.

## Rolleliste

## Se også
* Den rosa panteren

## Eksterne lenker
* 
*
Midtmaradalsbreen

**Midtmaradalsbreen** er en isbre i Årdal kommune i Vestland fylke. Breen ligger øverst i Midtmaradalen, mellom Midtmaradalstindane og Storen, i fjellområdet Hurrungane i den vestlige delen av Jotunheimen. Fra Midtmaradalsbreen renner elva Midtmaradøla.   

## Referanser
Emajõgi

**Emajõgi** er ei elv som renner mellom innsjøene Võrtsjärv og Peipsi i Estland. Elva renner gjennom Estlands nest største by Tartu og har en lengde på 101 km, men totalt 260 km om man regner med hele nettet av de lengste sideelvenes og løpet gjennom den store innsjøen Võrtsjärv midt i landet. Emajõgi er den eneste virkelig seilbare elva i Estland. Den ene sideelva, Pedja, er med sine 122 km faktisk lengre enn selve elva Emajõgi. 

Den er ei sakteflytende elv, med en høydeforskjell på bare 3,7 meter mellom innløpet og utløpet. Navnet Emajõgi betyr «Mors elv» på estisk. Like etter Tartu får den tilsig av sideelva Porijõgi.

Det går en rekke turistbåter på elva, som er populær for rekreasjon. Maleren Ado Vabbe (1892-1961) malte en rekke elve- og landskapsmalerier her. Ved Haaslavasjøen like etter Tartu, i Haaslava kommune, malte impresjonisten Endel Kõks (1912-1983) i 1943 et av sine siste bilder før han rømte til Tyskland og Sverige, da Sovjetunionen invaderte Estland. Andre malere som har virket her er Juhan Püttsepp og Eerik Haamer.

Haaslava har et oppdrettsanlegg for karpe på 48 hektar, og dette er landets største leverandør av ferskvannsfisk. Anlegget ble etablert i Sovjetperioden, sent på 1960-tallet.

De siste kilometrene fra Kastre(ni) og østover mot Peipussjøen er breddene ubebodd, her er det store myr- og sumpområder som strekker seg ut i det store deltaet. I deltaet ligger den gamle fiskelandsbyen Praagi som bare kan nås med båt.

## Eksterne lenker
* Tartu turistkontors side om Emajõgi (engelsk)
* Mer om Emajõgi (engelsk)
* [Fakta om Emajõgi og sideelvene](https://web.archive.org/web/20070607043211/http://www.peipsi.org/peipsi.org-v2/wiki.phtml?title=Emaj%C3%B5gi_river_(facts)&frame=body) (engelsk)
Åpent universitet

**Åpent universitet** brukes ofte som betegnelse på et universitet som tar opp studenter uavhengig av  formelle kvalifikasjoner og som gir fleksibel undervisning slik at studentene kan kombinere studiene med arbeid eller forpliktelser i hjemmet.

## Se også
Norgesuniversitetet
Hønefoss menighet

**Hønefoss  menighet** ligger i Ringerike prosti og omfatter den tidligere bykommunen Hønefoss. Til sognet hører Hønefoss kirke, som er sognekirke og siden 1990 også har vært prostesete. Prosten i Ringerike prosti er imidlertid ikke lenger automatisk sogneprest i Hønefoss kirke.

Geografisk grenser området til Haug menighet i nord og øst, og til Norderhov og Ask menighet i sør og vest.

Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.

## Eksterne lenker
* Hønefoss menighet
Eric Bloom

**Eric Bloom** (født 1. desember 1944 i Brooklyn, New York) er en amerikansk vokalist, gitarist og låtskriver. Han er frontfigur i og en av grunnleggerne av Blue Öyster Cult. Han skrev de fantasy-inspirerte låtene «The Great Sun Jester», «Black Blade» og «Veteran Of The Psychic Wars» for bandet i samarbeid med forfatteren Michael Moorcock. Ellers har han bl.a. bidratt med «Subhuman» og «Goin' Through The Motions».

## Eksterne lenker
* 
* 
*
Allen Lanier

**Allen Glover Lanier** (født 25. juni 1946, død 14. august 2013) var en amerikansk keyboardist, gitarist og låtskriver. Han var en av grunnleggerne av Blue Öyster Cult. Han forlot bandet i 1985, men returnerte i 1987. Den mest kjente låten han bidro med var «In Thee» fra albumet *Mirrors*. Ellers skrev han blant annet «True Confessions» (hvor han også sang) og «Searchin' For Celine». Han forlot bandet igjen i 2006 av helsemessige årsaker, men deltok på en gjenforeningskonsert med bandets originalbesetning 5. november 2012, hans siste opptreden. Dødsårsaken var KOLS.

## Referanser


## Eksterne lenker
* 
*
Universitetssykehuset Nord-Norge

**Universitetssykehuset Nord-Norge HF** (**UNN**, nordsamisk: *Davvi-Norgga universitehtabuohcceviessu*) er en del av Helse Nord RHF. Sykehuset har rundt 6500 medarbeidere fordelt på mange klinikker og avdelinger fra Longyearbyen i nord til Narvik i sør, 4500 av disse jobber på Tromsøya. Dette gjør helseforetaket til landsdelens største arbeidsplass. Tor Ingebrigtsen var sykehusdirektør fra 2007 til 2018. Sommeren og høsten 2018 var Marit Lind konstituert som direktør, før Anita Schumacher overtok i januar 2019.

Sykehusets historie går tilbake til grunnleggelsen av Senjen og Tromsø Sygehus ved kongelig resolusjon i 1851. Da Troms ble eget amt skiftet sykehuset navn til Tromsø Amts Sygehus i 1866. I 1922 åpnet det nye Troms og Tromsø sykehus etter en seksårig byggeperiode. Bakgrunnen for navnet var at byen Tromsø ikke ble en del av fylkeskommunen Troms før i 1964, og sykehuset var eid av Troms fylkeskommune og Tromsø kommune i fellesskap. I 1964 ble sykehuset i sin helhet overtatt av fylkeskommunen og skiftet navn til Sentralsykehuset i Tromsø. I 1975 ble navnet endret til Regionsykehuset i Tromsø (RiTø). I 1991 flyttet sykehuset inn i nye lokaler nær universitetet. Navnet ble endret til Universitetssykehuset Nord-Norge i forbindelse med sykehusreformen 2001/2002.

Pasientbehandling, opplæring, forskning og diagnostisk utredning foregår i ni klinikker med tilhørende stab og flere driftssentre. UNN har sin virksomhet spredd på ulike steder med sykehus i Tromsø, Harstad, Narvik og Longyearbyen. Foretaket har psykiatriske klinikker i Tromsø, med integrert rusbehandling og flere distriktspsykiatriske sentre i Ofoten, Sør-Troms, Midt-Troms og Tromsø. 

UNN betjener den regionale akuttmedisinske kommunikasjonssentral (AMK) og drifter en rekke ambulansestasjoner i Nordland og Troms. UNN bemanner også luftambulansen med helsepersonell.

I tillegg til å være universitetssykehus for den nordnorske befolkning, har UNN noen nasjonale og regionale funksjoner.

## UNNs sykehus og avdelinger

Sykehus: Tromsø, Harstad, Narvik og Longyearbyen (Svalbard)

**Distriktsmedisinske senter:**
Finnsnes, Nordreisa og Bardu

**Distriktspsykiatriske senter:**
Narvik, Harstad, Sjøvegan, Silsand, Tromsø, Storsteinnes og Storslett

## Referanser


## Eksterne lenker
* 
*
Hole menighet

**Hole  menighet** og **Hole sogn** er synonyme med **Hole kirkelige fellesråd** og tilhører Ringerike prosti. Sognet omfatter hele Hole kommune i Buskerud. Det har to kiker og to kapell; Hole kirke, som er hovedkirke i sognet, Bønsnes kirke, som er ei lovekirke, Sollihøgda kapell og Helgelandsmoen kapell.

Menighetsrådet holder til i Hole kirkekontor ved Kjellerberget og har adresse Jomfrulandsveien 2, 3530 Røyse. Kontoret er åpent mandag, tirsdag og torsdag kl. 10:00–14:00.

## Eksterne lenker
* Hole menighet
F. Bruns Bokhandel

**F. Bruns Bokhandel** er en norsk bokhandel og forlag i Trondheim, etablert 1873.  Det ble etablert av Andreas M. Brun og Anton Heiberg. Fra 1876 var Brun eneeier. Navnet kommer fra Fridthjov Brun, sønn av Andreas Brun. Firmaet har mottatt prisen «Årets Bedrift» i Trondheimsregionen, og har lenge vært blant byens sterkeste merkenavn. Bokhandelen hadde flere filialer i byen og i nabokommunene.

Da Gyldendal bygget opp sin egen bokhandelkjede Ark kjøpte de i 2000 bokhandeldelen av selskapet fra fjerde generasjon Brun. Hovedbutikken på «Brunhjørnet» øverst i Nordre gate heter nå **Ark Bruns**. Familien Brun eier fremdeles eiendommen på Brunhjørnet.

Som forlegger har firmaet stått for en rekke viktige utgivelser innen kultur og lokalhistorie, deriblant

*
*
*Halvdan Koht (red.), *Våre høvdinger. 70 livsskildringer med portretter* (1929)
*A. Chr. Føyn og O. Juel, *Lærebok i praktisk regning* (1936)
*
*Henry Røsoch, *[[Trondheim]]s historie* (1939)
*Esten Kromlær,* Æ kose mæ læll* (1941)
*
*Nils A. Ytreberg,* Handelssteder i [[Finnmark]]: historie, handelsliv, reise og fest* (1942)
*Axel Coldevin, *Jordegods og storgårder* (1943)
*Nils P. Vigeland, *Norsk seilskipsfart erobrer verdenshavene* (1943)
*
*Per Bøhn, *IMI – norsk innsats i kampen om atomkraften* (1946)
*
*Voltaire, *Candide* (1946). Oversatt av Chrix Dahl
*Finn Amundsen (red.), *Norsk idrett siden frigjøringen* (1949)
*Einar K. Aas og Peter Wessel Zapffe, *[[Vett og uvett]]* (1950)
*
*

## Litteratur
*Wilhelm K. Støren *F. Bruns Bokhandel 1873–1973*. 1973
Sem prestegjeld

**Sem prestegjeld** var et prestegjeld tilhørende Tønsberg domprosti i Tunsberg bispedømme i Den norske kirke. Det omfattet Sem kommune i Vestfold fylke, og hovedkirken var Tønsberg domkirke.

Sem prestegjeld og dets sogn er nå en del av Tønsberg kirkelige fellesråd underlagt Tønsberg domprosti.

## Historikk

*Sœheimr sókn* (norrønt) har sin opprinnelse fra kristningen av landet. Navnet *Sem* kommer av det norrøne gårdsnavnet *Sæheim* eller *Sæeimr* som betyr «sjøgården». Dette var navnet på Sem hovedgård, en kongsgård og lensherreresidens i middelalderen på det stedet hvor Jarlsberg hovedgård i dag ligger, vel 3&nbsp;km øst for tettstedet Sem.

### Prestegjeldet

Sem prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Semss Sogenn*:
* Sem Hoffuidt Kiercke
* Slagn Annex

### Nyere tid

Sem prestegjeld dannet grunnlaget for Sem formannskapsdistrikt opprettet i 1837.

I Sem prestegjeld var det tre kirker:
*Sem kirke (bygd rundt år 1100 med seinere utvidelser, ca. 300 sitteplasser)
*Slagen kirke (1901, ca. 450 sitteplasser))
*Eik kirke (arbeidskirke bygd 1988)

Søndre Slagen prestegjeld ble skilt ut fra Sem som et eget prestegjeld 1. januar 1972, samme år som Søndre Slagen kirke ble vigslet.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Sem
* Slagen

## Referanser


## Se også
* Tunsberg bispedømme

## Eksterne lenker
* Historikk i Sem og Slagen bygdebok
* Prestegjeld og sogn i Vestfold
Big Momma’s House 2

***Big Momma's House 2*** er en filmkomedie fra 2006 med Martin Lawrence i hovedrollen. Den er oppfølgeren til *[[Big momma]]*.

## Handling

Martin Lawrence spiller rollen som en FBI-agent som må gå under jorden. Han kler seg ut som en overvektig kvinne som kaller seg selv *Big Momma*, og arbeider som dagmamma for tre barn: En tenåringsjente, en yngre jente som elsker å danse, og en 3 år gammel gutt som ikke snakker ennå, men som elsker å stupe ned på gulvet fra køyesenger og skap. Big Momma må følge en plan på veggen som viser aktiviteten til hvert barn til hver enkelt time på dagen. Hun gir stort sett blaffen i oppgavene sine, og får sparken, noe som fører til at hun må arbeide steinhardt for å få beholde jobben likevel.

## Rolleliste

## Eksterne lenker
* 
*
Nils A. Ytreberg

**Nils Andreas Ytreberg** (født 27. januar 1896 i Tromsøysund, død 23. juli 1987 i Oslo) var en norsk historiker, lektor og forfatter. Han er særlig kjent for sitt omfattende lokalhistoriske forfatterskap om Nord-Norge. 

Han tok lærereksamen (1917) og gjennomgikk Krigsskolens nederste avdeling. Han tok embetseksamen i 1927 med historie som hovedfag. Han arbeidet som lektor og underviste først i Den høyere skole i Tromsø fra 1922 deretter på Nissens Pikeskole i Oslo fra 1938 til 1946. Fra 1946 var han historiker på heltid og skrev bedriftshistorier, bygdehistorier, byhistorier og romaner. Han skrev en trebinds byhistorie Tromsø, og Narviks historie i to bind. Han utga bygdebøker om Malangen og Tysfjord. Han skrev organisasjonshistorier for A.S Nordlands Privatbank, Nissens Pikeskole, Troms Landbruksselskap, Finnmark landbruksselskap og Nordlændingernes Forening. 

Han ble utnevnt til statsstipendiat i 1958. Ytreberg var også kunstanmelder, formann i Tromsø kunstforening og styremedlem for Tromsø Museum. Han var også en ivrig tegner, maler og akvarellmaler og han tegnet bygninger, bygningsdetaljer og kulturlandskap som ledd i kulturhistorisk dokumentasjon.

Ifølge avisen *[[Bladet Tromsø]]* har Ytreberg «etterlatt seg mer kunnskap om lokalsamfunnene i Troms enn noen annen» Hans historieskriving var langt mer kulturhistorisk orientert enn hva som var vanlig blant historikere i hans generasjon, særlig var han av de første historikere som la vekt på handelsstedenes historie på kysten. Hans roman basert på myten om Svarta Bjørn som han utga etter å ha fullført sin Narvik-historie, har hatt innflytelse.

## Litteratur
*Tromsø bys historie* bind I (1946), bind II (1962) og bind III (1971)

* 
* 
* 
* 
* 
* 
* 
* 
* *Den Norske Sjøfartshistorie. [[Dampskip]]sfarten til 1914* (1951)
* *Med [[Arthur de Capell Brooke|Capell Brooke]] til Nordkapp*, særtrykk av Den Norske Turistforenings årbok (1950)
* 
*  (roman) overs. til finske *Tiimalasi* 
* 
* 
*  (roman)
* 
* *[[Narvik]] Handelsstands forening 1851-1951* (1956).
* 
* 
* 
* 
* *Min barndoms verden*, Alb. Cammermeyers forlag (1979)
* 

## Referanser
John Markus Lervik

**John Markus Lervik** (født 17. august 1969 i Øksendal på Nordmøre) er utdannet sivilingeniør med senere doktorgrad fra Fakultet for informasjonsteknologi og elektroteknikk ved Norges teknisk-naturvitenskapelige universitet (NTNU) i Trondheim.

Lervik ble dr.ing. i teleteknikk i 1997. Avhandlingen hadde tittelen *Bildekommunikasjon over digitale og analoge overførings-kanaler*. («Subband Image Communication over Digital Transparent and Analog Waveform Channels». Lervik fikk Essos forskningspris i 1998 for fremragende doktorgradsarbeid. 

Lervik var administrerende direktør og grunder i IT-selskapet Cognite fra 2016 til 2022. Selskapet spesialiserer seg på akkumulering og analyse av store datamengder for industrielle bedrifter ved hjelp av kunstig intelligens og maskinlæring. I 2017 kom industrikonsernet Aker ASA inn på eiersiden. Som en del av den nye eierstrukturen, skal selskapet jobbe med å digitalisere norsk sokkel og oljesektoren. I mai 2021 hentet selskapet inn om lag 1,2 milliarder kroner, noe som priset selskapet til over 13 milliarder kroner.

I 2010 grunnla Lervik IT-selskapet Cxense. Selskapet utvikler en online dataplattform for media- og konsumentbedrifter basert på målgruppenes interesser og intensjoner.

Lervik var en av grunnleggerne i det norske søketeknologiselskapet Fast Search & Transfer ASA (FAST), som i 2008 ble kjøpt av Microsoft for $1,2 milliarder. 

I FAST var Lervik hovedansvarlig for teknologien fra 1997, til han tok over den daglige ledelsen i 2001.

I 2014 ble Lervik dømt til to års fengsel, hvorav ett år ubetinget. Retten mente FAST, under Lerviks ledelse i 2007, hadde rapport høyere salg enn det var grunnlag for, og dermed villedet aksjemarkedet. Dommen ble anket til Borgarting lagmannsrett, men i oktober 2015 ble denne anken forkastet.

## Referanser
Wilhelm K. Støren

**Wilhelm Krefting Støren** (født 1921, død 30. september 1997) var en norsk bibliotekar, forfatter og historiker.

Han arbeidet lenge som overbibliotekar ved universitetsbiblioteket (Gunnerusbiblioteket) ved Universitetet i Trondheim og Norges teknisk-naturvitenskapelige universitet. Størens utgivelser er i det vesentligste sakprosa og historie fra Trondheim og omegn.

En gate er oppkalt etter ham på Granåslia/Dragvoll i Trondheim, Wilhelm K. Størens veg.

## Bibliografi

* *K.B. Iversen & co. A/S 1862–1962* (1962)
* *Bryggene i Trondheim – et blad av byens handelshistorie*, Trondhjemske samlinger (1964)
* *Trondhiems Adressecontoirs Efterretninger, [[Adresseavisen]] to hundre år: fra postrytternes til telesatellittens tidsalder* (1967)
* *[[Lade]]. Fra saga til samtid* (1973)
* *[[F. Bruns Bokhandel]] 1873–1973* (1973)
* *Bryggene og de trondhjemske handelshus* (1975), ill.: Anna Magnus.
* *[[Møllenberg]] og [[Rosenborg (Trondheim)|Rosenborg]]* (1976) 
* *Sted og navn i Trondheim*, topografisk leksikon (1983), danner grunnlaget for *[[Trondheim byleksikon]]*
* *[[Bibliografi|Bibliographia]] Trondhjemiana*, litteratur om Trondheim trykket før 1990, (1997)

## Referanser
Pirates of the Caribbean

**Pirates of the Caribbean** er en serie eventyrfilmer basert på legendende om karibiske pirater.

* *[[Pirates of the Caribbean: The Curse of the Black Pearl]]* (2003)
* *[[Pirates of the Caribbean: Dead Man’s Chest]]* (2006)
* *[[Pirates of the Caribbean: At World’s End]]* (2007)
* *[[Pirates of the Caribbean: On Stranger Tides]]* (2011)
* *[[Pirates of the Caribbean: Salazar’s Revenge]]* (også kjent som *Pirates of the Caribbean: Dead Men Tell No Tales*) (2017)

## Se også
* Liste over figurer i Pirates of the Caribbean
Knut Einar Schrøder

Senket tekst
**Knut Einar Schrøder** (født 1941) er tidligere administrerende direktør ved Universitetssykehuset Nord-Norge (UNN) i Tromsø. Han fratrådte stillingen i 2007, og ble etterfulgt av Tor Ingebrigtsen.

Knut Einar Schrøder tok medisinsk embetseksamen i 1968 i Zürich, og ble godkjent spesialist i øre-nese-hals-sykdommer i 1977. Han kom til Tromsø i 1971 etter å ha praktisert som lege flere steder i Nord-Norge. Han arbeidet som assistentlege og senere overlege ved Universitetssykehuset Nord-Norge, og han ble sykehusdirektør i 1984. 

Schrøder arbeidet som sykehusdirektør særlig med oppbyggingen av Universitetssykehuset Nord-Norge til en fullverdig universitetsklinikk og utviklingen av nye spesialiteter ved sykehuset så som fullverdig hjertekirurgisk og medisinsk tilbud i landsdelen, kreftbehandling med stråleterapi, nevrokirurgisk avdeling og satsing på telemedisin som virkemiddel for å flytte spesialisthelsetjenester ut til pasientene.

Schrøder ble utnevnt til kommandør av St. Olavs Orden i 2007. Han kom på en tredjeplass i avisa Tromsøs kåring av Årets tromsøværing samme år.

## Referanser
Nils P. Vigeland

**Nils Pedersen Vigeland** (1900–1973) var en norsk forfatter av sakprosa som bidro til historikken rundt Lindesnes kommune. Han var sønn av landhandler Peder og Mathea Nilsen Vigeland.

En «Portrettbyste av Nils P. Vigeland» (bronse) ble i 1976 gitt av Olav Njerve, til Lindesnes kommune – kunstner Arne N. Vigeland.

## Bibliografi
* *Norsk seilskipsfart erobrer verdenshavene*, F. Bruns Bokhandel (1943)
* *[[Kongsvinger]] 1854-1954* (1954)
* *[[Sør-Odal]]*.  Sør-Odal Historielag (1961)
* *[[Sør-Audnedal]] bygdebok*, Sør Audnedal Bygdesogelag (1970)

## Referanser


## Eksterne lenker
*
Tartu lufthavn

**Tartu lufthavn**  er en flyplass i Estland. Flyplassen ligger ca. 9 km fra byen Tartu.

Flyplassen har en rullebane på  meters lengde og 35 meters bredde med dekke av asfalt og betong. Baneretningene er 08 og 26. Det eksisterer planer for å utvide rullebanen til ca.  meter i løpet av de neste årene.

Tartu lufthavn åpnet i 1946. I 1981 fikk flyplassen ny terminal, og da ble også rullebanen og taksebanen oppgradert. Siden 2005 har flyplassen vært eid av Tallinn Airport Ltd (Tallinn lufthavn).

I 2004 reiste  passasjerer via Tartu lufthavn. Det er i dag ingen rutetrafikk på flyplassen.

## Eksterne lenker
*